Bee Gees
Bee Gees bili su britanska pop-rock grupa koju su osnovali trojica braće Gibb: Barry i blizanci Robin i Maurice, porijeklom s otoka Man, gitarist i dva australijanska bubnjara, Vince Melouney, Colin Petersen i Geoff Brigford. Procjenjuje se da su tokom karijere prodali oko 220 miliona ploča, što ih čini jednom od najprodavanijih grupa u muzičkoj historiji. Tokom njihove četrdesetogodišnje karijere možemo razlikovati tri različita razdoblja u kojima su djelovali. Britanski pop (od kasnih 1960-ih do 1973). Ovu eru su obilježile pjesme poput Massachusetts, To Love Somebody, Words, I Started a Joke, How Can You Mend a Broken Heart, Lonely Days i mnoge druge. Ovo je razdoblje u kojem su Robin i Barry bili vođe grupe. Disko val (od 1975-e do 1979). Period su obilježile pjesme Stayin' Alive, How Deep Is Your Love, Night Fever, More Than a Woman. U disko valu dolazi do medijske eksplozije i bend postaje poznat širim masama. U tom razdoblju dostigli su vrhunac uspjeha zbog filma Saturday Night Fever. 1980. do 2001. je bilo treće uspješno razdoblje Bee Geesa. Naslovi koji su obilježili ovu eru su You Win Again, One, Alone , ali i saradnja sa drugim umjetnicima i umjetnicama poput Barbre Streisand, Céline Dion, Kennyjem Rogersom, Dianom Ross, Dionne Warvick. Grupa je osvojila 9 Grammyja, te je primljena u rock'n'roll Kuću slavnih. Između 1965. i 2001. četrdeset njihovih pjesama se nalazilo na ljestvicama širom svijeta, a čak 17 naslova zauzimalo je prvo mjesto američkih top lista između 1971. i 1983. Bee Gees je bend od tri vokalne harmonije. Barry je pjevao solo sa falsetto glasom koji je bio popularan 70-ih, a svojim klasičnim glasom Robin daje zračni vibrato, dok Maurice pjeva visoke i niske tonove, te je ujedno i muzički direktor grupe. Tri brata također sviraju instrumente, Barry gitaru, Robin orgulje, a Maurice svira bas, gitaru, bubnjeve, te ponekad klavijaturu. Braća su napisala gotovo sve svoje pjesme i u jednom intervjuu su izjavili da se osjećaju kao jedna osoba dok rade zajedno. Dana 12. januara 2003. godine, 53-godišnji Maurice koji je patio od začepljenja crijeva, nije mogao izdržati operaciju i preminuo je nakon srčanog udara. Robin je preminuo u maju 2012. godine od karcinoma. Uz to, njihov mlađi brat Andy, koji je imao solo karijeru, također je umro 1988. godine od srčanih problema nakon ovisnosti o teškim drogama, u dobi od 30 godina. Jedini živi član grupe je Barry, najstariji od svih braće i sestara.